Вътьо Раковски
Вечерен чай

chitanka.info

Когато се завръщам уморен и жаден

след разнебитения ден във своя дом,

обичам, смазан от тревоги и досада,

да пия с теб вечерен чай със ром.

Вечерен чай. Положи на душата си товара

пред входа вън, на едри глътки аз

изпивам всичко, та нощта да изпреваря

със злите сънища, със злия дух и злия час.

Когато си отида като пара от земята,

дори да ме приемат в оня страшен рай,

ще сядам вън пред портите на небесата,

или ще слизам тайно тук. Тогава ти ми дай

със писъка среднощен на душата

и чаша чай със ром. Вечерен чай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.